jkorsvik/nowiki_second_scrape_merged huggingface dataset:
Tresøtmispel

Tresøtmispel (Amelanchier arborea) er et lite, løvfellende tre eller stor busk i rosefamilien som vokser i østlige Nord-Amerika.
Den blir mellom 2 og 20 m høy og kan ha fra 1 til 20 stammer. Barken er glatt og grå på unge trær, mens eldre trær har grunne furer i barken. Kvistene er brune og glatte, mens unge skudd er grønne og dekket av ullhår. Bladene sitter spredt; de er ovale, fintannede, 47–68 mm lange og 26–40 mm brede. Under blomstringen er bladene tett dekket av ullhår. Ut på sommeren er oversiden av bladene glatt og grønn, mens undersiden er sparsomt håret.
Blomstene sitter 6–14 sammen i en 30–55 mm lang klase. De har fem hvite, linjeformete kronblad som er 10–15 mm lange. Det er 20 pollenbærere og 5 grifler. Blomstringen skjer i februar–mai, og blomstene har en svak duft. Frukten er en kjernefrukt, som er 6–10 mm i diameter; den er først grønn, så rød og til slutt purpurfarget. Den er moden mai–juli. 
Tresøtmispel er ganske lyskrevende og vokser i åpen skog, skogkanter, åkerkanter og langs elver og veger. Den er utbredt fra sørøstlige Canada til Mexicogolfen. Arten pollineres av honningbier, sandbier, markbier, blomsterfluer (Syrphinae), snyltefluer og praktbiller (Acmaeodera). Fruktene etes av mange fuglearter, blant annet kragejerpe, indianerspett, eremittskogtrost, einersidensvans og lundtrupial.
Systematikken til slekta Amelanchier er vanskelig ettersom de morfologiske karakterene er variable, og hybrider er vanlige. Amelanchier arborea og glattsøtmispel (Amelanchier laevis) ble fram til 1941 ofte regnet til Amelanchier canadensis, men det ble da fastslått at de er gyldige arter. De to artene er nært beslektet, og noen botanikere har regnet A. laevis som en underart av A. arborea. De kan skilles på at glattsøtmispel under blomstringen har rødaktige, glatte blad, mens tresøtmispel har grønne eller hvitgrønne, ullhårete blad.


== Litteratur ==
«Amelanchier arborea». Flora of North America. Besøkt 26. august 2017. 
«Common Serviceberry (Amelanchier arborea)». Carolina Nature. Besøkt 28. august 2017. 
«Downy Serviceberry». Illinois Wildflowers. Besøkt 28. august 2017. 
«Downy Serviceberry». Virginia Tech Department of Forestry and Environmental Conservation. Besøkt 28. august 2017. 


== Eksterne lenker ==

(en) Tresøtmispel i Encyclopedia of Life 
(en) Tresøtmispel i Global Biodiversity Information Facility 
(en) Tresøtmispel hos ITIS 
(en) Tresøtmispel hos NCBI 
(en) Tresøtmispel hos The International Plant Names Index 
(en) Tresøtmispel hos Tropicos 
(en) Kategori:Amelanchier arborea – bilder, video eller lyd på Wikimedia Commons 
(en) Amelanchier arborea – galleri av bilder, video eller lyd på Wikimedia Commons 
Amelanchier arborea – detaljert informasjon på Wikispecies
Eurovision Choir of the Year 2017

Eurovision Choir of the Year 2017 var den første utgaven av Eurovision Choir of the Year, en konkurranse for korsangere som ble organisert av European Broadcasting Union (EBU) og Interkultur Foundation. Konkurransen ble avholdt 22. juli 2017 i Arena Riga i den latviske hovedstaden Riga. Den første utgaven ble produsert av den latviske kringkasteren Latvijas Televīzija (LTV) og Riga Tourism Development Bureau. Ni land deltok i den første konkurransen, herunder Wales. Dette er andre gang at Storbritannia ikke har deltatt som en enhetlig stat i en Eurovision-konkurranse, da Wales deltok i Jeux Sans Frontières i 1994.


== Arrangørsted ==


=== Arena ===
14. februar 2017, ble det bekreftet at den første konkurransen ville bli avholdt i Arena Riga, som ligger i Latvias hovedstad Riga. Arenaen blir først og fremst brukt til ishockey, basketball og konserter. Arena Riga har et maksimalt tilskuerkapasitet på 14 500 og ble ferdigstilt i 2006. Det ble bygget for å bli brukt som en av arenaene for Ishockey-VM 2006, den andre var Skonto Arena. Arena Riga har vært hjemmebanen til den KHL-klubben Dinamo Riga siden 2008. I løpet av årene, har Arena Riga også arrangert konserter for mange kjente artister fra hele verden. Arena Riga var også arena for gruppe D under Eurobasket 2015.


== Format ==
Konkurrerende land som er medlemmer av Den europeiske kringkastingsunion (EBU) er kvalifisert til å delta i Eurovision Choir of the Year. Ni land deltok i den første konkurransen. Hver av de konkurrerende landene var representert av et profesjonelt kor, og hvert kor utførte et korstykke som maksimalt kunne være seks minutter lange. Hvert stykke kunne omfatte et enkelt eller flere musikalske verk av en valgfri sjanger, men måtte inneholde nasjonale eller regionale elementer fra de deltakende landene. Billetter til konkurransen ble lagt ut for salg 15. mars 2017. Vinnerkoret (Slovenia) mottok tittelen som Eurovision Choir of the Year 2017 og premiepenger fra bystyret i Riga.


=== Programledere ===
27. februar 2017 ble den Grammy-vinnende komponisten og dirigenten Eric Whitacre og programleder i LTV Eva Johansone presentert som programledere for den første konkurransen, som fant sted 22. juli 2017, i Riga, Latvia.


== Deltagende land ==
27. februar 2017, annonserte EBU at syv land ville delta i den første konkurransen. Etter hvert, ble det også kunngjort at Ungarn og Wales ville delta i konkurransen og økte antallet til ni konkurrerende land. 


=== Kordirigenter ===
Kordirigentene for hvert land var som følgende:


== Avstemning ==
Vinneren av Eurovision Choir of the Year ble bestemt av stemmene fra en profesjonell jury, som bestod av:
 Latvia – Elīna Garanča (Mezzosopran)
 Storbritannia – John Rutter (Komponist)
 Sveits – Nicolas Fink (Dirigent)


== Se også ==
Eurovision Song Contest 2017
Junior Eurovision Song Contest 2017
Tyrkvisjonens sangkonkurranse 2017


== Referanser ==


== Eksterne lenker ==
Offisielle nettsiden til Eurovision Choir of the Year
Olof Hasslöf

Olof Paul Herman Hasslöf (født 1901 på Hovenäset, død 1994) var en svensk etnolog og museummann.
Olof Hasslöf vokste opp i en fiskerfamilje i Bohuslän. Han var sjef ved Statens sjöhistoriska museum 1946-67 og dosent ved Stockholms universitet 1950-68. Han har skrevet et antall studier om båter og kystbefolkning. På 1950-tallet utførte han etnologiska undersøkelser av båtskikken i Västerbotten og Norrbotten. 


== Bibliografi i utvalg ==
Olof Hasslöf: Skeppsbyggnadskonstens teknologi, 1988
Olof Hasslöf: Bankskutor och sjöbåtar i Bohuslän
Olof Hasslöf: Båtar med täljda bord samt arkeologiska båtfynd och levande tradition
Olof Hasslöf: Sotenäs – gränsbygd vid havet, Munkedal 1984
Peter Skanse: Olof Hasslöf bibliografi 1928-2012,
Båtdokgruppen, Skärhamn 2012, ISBN 978-91-87360-60-2


== Referanser ==


== Litteratur ==
Nils Nilsson: Olof Hasslöf (1901–1994) i Folklorister og etnologer


== Eksterne lenker ==
«Olof Hasslöf ombord i FULTON, Bohusläns skärgård». Europeana. Besøkt 21. februar 2014.
European Security Advocacy Group

European Security Advocacy Group (ESAG) var en anonym gruppering som stod bak flere politiske reklamekampanjer i Norge og ellers i Europa tidlig på 2000-tallet.
Grupperingen var tidligere helt ukjent da den høsten 2003 plutselig dukket opp som avsender av en rekke avisannonser som advarte mot terrorisme. Denne annonsekampanjen gikk i ti europeiske land, inkludert Tyrkia og Russland. Den amerikanske markedsføringsmannen Norman Vale stod frem som talsmann for grupperingen, og Vale uttalte til avisene at han hadde en gruppe anonyme multinasjonale selskaper med seg. Avisene spekulerte i at hele kampanjen var et PR-stunt fra amerikanske myndigheter, men Vale avviste hele tiden dette.Sommeren 2004 gikk European Security Advocacy Group over til å bruke TV-reklamer for å spre antiterror-budskapet sitt i Norge. Reklamekampanjen var kontroversiell da den la seg nære politisk reklame (som ikke var lov på TV i Norge), og av de tre store norske reklamefinansierte kanalene var det først bare TVNorge som åpnet for å sende grupperingens reklamefilmer. Senere ble budskapet imidlertid godkjent for visning på skjermen av TV 2s advokater, som mente filmene «ikke var politisk reklame, men informasjon».Medietilsynet var uenige i TV 2s vurdering og klassifiserte filmene som «klart politiske» og brudd på kringkastingsloven, men valgte likevel å ikke ta saken videre da de mente ytringene var beskyttet av ytringsfrihetsbestemmelsen i Den europeiske menneskerettskonvensjon.


== Referanser ==


== Eksterne lenker ==
Omtale av ESAG i Center for Media and Democracy sin SourceWatch-nettside
Storbekken (Nesseby)

Storbekken (nordsamisk: Galšajohka) er ei elv i Nesseby kommune i Finnmark. Den er ei vestlig sideelv til Nyelva og er 10,9 kilometer lang. Elva har utspring fra et tjern nord for fjellet Jámežiidboalči og renner i hovedsakelig nordøstlig retning ned til samløpet med Nyelva rundt fem kilometer sør for grenda Nyelv.


== Referanser ==
Egil Storbekken

Egil Storbekken (1911–2002) var en norsk folkemusiker, instrumentmaker og komponist fra Tolga i Nord-Østerdal i Innlandet. Han var en sentral formidler av norsk folkemusikk.Han utga seks musikkalbum fra 1968 til 1984, flere av dem sammen med sitt eget ensemble Tolga-Tusseladdene (1969–89).


== Arbeid ==

Storbekkens komponistgjerning startet i 1930-årene, da han utviklet en interesse for gamle norske folkemusikkinstrumenter, blant annet bukkehorn, lur, munnharpe, seljefløyte og tussefløyte. 
Storbekken er særlig kjent for musikken han skrev og fremførte på tussefløyte. Kjente melodier inkluderer «Fjelltrall» (1959) og «Tusselåt». 
Egil Storbekken arrangerte også verker for orkestre og kor. I 1999 fikk han Gammleng-prisen i klassen «veteran».
Hans første NRK-deltagelse var med en serie radiokonserter i 1952.
Storbekken spilte den aller første norske skolekonserten for Rikskonsertene, 23. september 1968 i Sandnes. I mange år reiste han rundt med Rikskonsertene for å presentere disse instrumentene for skoleelever over hele landet.
Storbekken bodde på Tolga i Østerdalen, der han drev butikken Bygdakunst med salg av instrumenter, noter og husflidsprodukter. Han var far til folkemusikeren Eli Storbekken. Sambygdingen Tone Hulbækmo hadde sine første læreår i Storbekkens Tolga-Tusseladdene.
Han var medlem av styret i Landslaget for spelemenn 1967-1969.Han hadde ingen formell utdannelse bortsett fra et kort opphold på Musikkonservatoriet som voksen.


== Andre verdenskrig ==
Storbekken var med i mannskoret og ungdomslaget på Tolga i kretsen rundt kulturpersonligheten Ivar Sæter, som representerte en nasjonalistisk «bondefascisme» innenfor Nasjonal Samling. Storbekken meldte seg inn i NS i 1940 og hadde flere verv, blant annet som kulturleder for Hedmark og Oppland.Etter krigen ble han i 1946 dømt til tre og et halvt års straffarbeid. Han sonet to og et halvt år på Sandbakken ved Elverum, og vendte deretter hjem til Tolga. Etter krigen skrev han kritisk om sin tid i NS og konkluderte med at han hadde tatt feil.


== Egil Storbekkens musikkpris ==
Egil Storbekkens musikkpris ble opprettet i 2006 av Tolga kommune, Norsk Lur- og Bukkehornlag, Tolga-Os Sparebank og organisasjonen NOPA, for å fremme bruken av de eldre folkemusikkinstrumentene i norsk folkemusikk og Egil Storbekkens musikk.


== Filmografi (som komponist) ==
1963: Freske fraspark


== Referanser ==


== Litteratur ==
Gynnild, Astrid (1994). Egil Storbekken: bygdekunstner og komponist. Oslo: Aschehoug. ISBN 8203260578. 


== Eksterne lenker ==
(en) Egil Storbekken – kategori av bilder, video eller lyd på Commons 
(en) Egil Storbekken på Internet Movie Database 
(en) Egil Storbekken på Discogs 
(en) Egil Storbekken på MusicBrainz 
(no) Kort biografi
Skodje Idrettslag

Skodje Idrettslag (stiftet 6. november 1929 som Skodje Turn- og Idrettslag) er et idrettslag fra Skodje i Møre og Romsdal, som aktiviserer over 600 barn og unge i åtte undergrupper: idrettsskole, fotball, skiidrett, håndball, bordtennis, trim og anlegg.


== Historikk ==
Idrettslaget ble stiftet 6. november 1929 som Skodje Turn- og Idrettslag og det var skiidrett som dominerte idrettslaget i starten, men fotball, svømming, badminton, håndball, volleyball, helsegruppe og trim var også representert. Gressbanen sto ferdig i 1963 og de neste årene ble det bygget lysløype, klubbhus og en grusbane. I 2010 fikk idrettslaget sin første kunstgressbane.


== Idretter ==


=== Fotball ===
A-laget i fotball spiller 2017-sesongen i 5. divisjon, etter å ha rykket ned fra 4. divisjon etter 2016-sesongen.


== Eksterne lenker ==
Offisielt nettsted
Vartdal Turn- og Idrettslag

Vartdal Turn- og Idrettslag (stiftet 31. oktober 1935) er et idrettslag fra Vartdal i Møre og Romsdal.


== Fotball ==
A-laget i fotball spiller 2017-sesongen i 6. divisjon, etter å ha rykket ned to divisjoner på to år. Først fra 4. divisjon etter 2015-sesongen og deretter fra 5. divisjon etter 2016-sesongen.


== Eksterne lenker ==
Vartdal Turn- og Idrettslag på Facebook
Edvard Tagseth

Edvard Sandvik Tagseth (født 23. januar 2001) er en norsk fotballspiller som spiller for Rosenborg.


== Karriere ==
Han signerte en avtale med Liverpool i august 2015, 14 år gammel. Det første året var han i Liverpool ei uke per måned og resten i Norge for familie og skole. Det andre året ble oppholdene økt til to uker. Fra mai 2017 har han vært i Liverpool på heltid, først under hovedtrener Steven Gerrard, senere Barry Lewtas.
Da Edvard var fire år, flyttet familien til Frosta. Karrieren startet i Neset Fotballklubb der han gjorde seg tidlig bemerket. Sambygdingen og fotballspilleren Vidar Riseth sammenliknet Tagseth i 2014 med Martin Ødegaard da han var på samme alder.
Før han kom til Liverpool FC prøvespilte han for Everton FC.


=== Rosenborg ===
Den 13. august 2019 skrev han under en fireårskontrakt med Rosenborg.Han fikk sin debut for Rosenborg den 3. oktober 2019 hjemme mot PSV Eindhoven i Europa League.Den 6. oktober 2019 fikk han sin Eliteserie-debut for Rosenborg mot Haugesund.Den 29. august 2020 skrev han under en ny fireårskontrakt med Rosenborg ut 2024.Den 30. august 2020 scoret han sitt første Eliteserie-mål for Rosenborg mot Stabæk.


== Landslaget ==
Han ble tatt ut i Norges tropp til U19-EM 2019 i Armenia.


== Referanser ==


== Eksterne lenker ==
(en) Edvard Tagseth – UEFA 
(en) Edvard Tagseth – Transfermarkt 
(en) Edvard Tagseth – WorldFootball.net 
(en) Edvard Tagseth – Soccerbase.com 
(en) Edvard Tagseth – Soccerway 
(en) Edvard Tagseth – PlaymakerStats.com 
(no) Edvard Tagseth – Norges Fotballforbund 
(en) Edvard Tagseth – FBref 
(no) Edvard Tagseths profil hos RBK.no
(no) Offisiell statistikk for Rosenborg Ballklub, Edvard Tagseth
(no) Edvard Tagseths profil på RBKweb.no
Copy propagation

Copy propagation er et begrep innenfor kompilatorteknikk hvor forekomster av variabler tildeles deres direkte verdi. En direkte tildeling er en konstruksjon av formen x = y, hvor verdien til y tildeles x
Fra følgende kode:

y = x
z = 3 + y

vil copy propagation resultere i:

z = 3 + x


== Referanser ==


== Litteratur ==
Muchnick, Steven S.  Advanced Compiler Design and Implementation.  Morgan Kaufmann. 1997.
The Money Fight

The Money Fight var en boksekamp mellom den ubeseirede verdensmesteren i fem ulike vektklasser Floyd Mayweather og MMA-mesteren i lettvekt Conor McGregor. Kampen ble avholdt i T-Mobile Arena i Nevada i USA den 26. august 2017. Mayweather vant matchen på teknisk knockout i tiende runde.


== Program ==
Før hovedkampen ble det utkjempet kamper på fire underkort og tre andre hovedkort.


== Referanser ==


== Eksterne lenker ==
Offisielt nettsted
Tilgjengelige uttrykk

Tilgjengelige uttrykk er et begrep innenfor kompilatorteknikk hvor en analysealgoritme bestemmer for hvert punkt i dataprogrammet den mengde av uttrykk som ikke behøves å bli beregnet på nytt. Disse uttrykkene blir sagt å være tilgjengelige på et slikt punkt. For å være tilgjengelige på et punkt i programmet, burde uttrykkets operander ikke modifiseres til noen sti som er annerledes enn uttrykkets tilstedeværelse i programmets punkt. 
Analysen er et eksempel på et problem knyttet til dataflytanalyse. Mengden med tilgjengelige uttrykk blir vedlikeholdt. Hver setning analyseres for å se om den forandrer operandene til et eller flere tilgjengelige uttrykk, noe som fører til mengder av tilgjengelige uttrykk på slutten av hver grunnleggende blokk, kjent som «utgangspunktet» (outset). Et uttrykk er tilgjengelig ved starten av en grunnleggende blokk hvis det er tilgjengelig ved slutten av den grunnleggende blokkens forgjengere. Dette gir et sett med ligninger i betydningen tilgjengelige uttrykk, som kan beregnes ved en iterativ algoritme.
Analyser av tilgjengelige uttrykk kan bli brukt for å foreta eliminering av vanlige underuttrykk. Hvis et uttrykk er tilgjengelig på et bestemt punkt, er det ikke behov for å reevaluere det.


== Litteratur ==
Aho, Sethi & Ullman: Compilers - Principles, Techniques, and Tools Addison-Wesley Publishing Company 1986.
Kari Træstak

Kari Træstak  (originaltittel: Ella Cinders) er en amerikansk romantisk stumfilm-komedie fra 1926 regissert av Alfred E. Green.
Noen av hovedrollene spilles av Colleen Moore, og Lloyd Hughes. Filmen har den amerikanske stripeserien Ella Cinders som forelegg. Den kjente stumfilm-komikeren Harry Langdon har en ukreditert gjesterolle.


== Handlingsreferat ==
I huset til hennes avdøde far i byen Roseville, jobber Ella Cinders for sin lure stemor Ma og to stesøstre, Prissy Pill og Lotta Pill. Stesøstrene blir elsket i resten av byen, men de fornærmer ofte Ella hjemme. Ella får støtte fra Waite Lifter. The Gem Film Company holder en konkurranse hvor vinneren kan få en reise til Hollywood, med alle kostnader betalt, samt en film-rolle. Et fotografi er også nødvendig for å få denne muligheten, så Ella tilbringer tre kvelder som barnevakt for å samle inn nok penger for å få tatt et profesjonelt fotografi av seg selv.
Deltakere må deretter gå til en sammenkomst ved byens rådhus, men Ellas stemor og stesøstre nekter Ella å delta. Waite ser henne gråte på trappene utenfor hjemmet deres, og forteller henne at han kan ta henne med til sammenkomsten. Hun sier at hun ikke har noen ordentlige klær å gå med, så han overbeviser henne om å bruke en av stesøstrenes kjoler. Men stesøstrene hennes reagerer voldsomt når de ser henne med en av deres egne kjoler. Den flaue Ella stikker derfor av fra festen, men mister en av tøflene sine i alt hastverket.
Eller reiser deretter til et byrå for arbeidsformidling i håp om en ny begynnelse. Men hun havner tilbake hos stemoren sin, som lover å straffe henne hardt. Men senere kommer dommerne til hjemmet deres, og forteller Ella at hun er vinneren. Ella får deretter muligheten å reise til Hollywood, hvor hun blir skuffet over å oppdage at hele konkurransen var en svindel. Men Ella ønsker ikke å reise hjem, og fortelle familien sin hva som har skjedd. Så Ella bestemmer seg for å bli værende i Hollywood, og forsøker å begynne som skuespillerinne på egen hånd.


== Skuespillere ==
Colleen Moore som Ella Cinders
Lloyd Hughes som Waite Lifter
Vera Lewis som Ma Cinders
Doris Baker som Lotta Pill
Emily Gerdes som Prissy Pill
Jed Prouty som ordfører
Harry Allen som fotograf.


== Referanser ==


== Eksterne lenker ==
(en) Kari Træstak på Internet Movie Database 
(en) Kari Træstak på AllMovie 
(en) Kari Træstak på Rotten Tomatoes
Dataflytanalyse

Dataflytanalyse er en teknikk for å samle informasjon om en mulig mengde med verdier som blir kalkulert på forskjellige steder av et dataprogram. Et dataprograms kontrollflytgraf blir benyttet for å bestemme hvilke deler av et dataprogram hvor en variabel får en spesiell tildelingsverdi. Denne informasjonen blir ofte brukt av kompilatorer, når de foretar optimalisering av et dataprogram. Et kanonisk eksempel på en dataflytanalyse er en oppnådd definisjon.
En enkel måte å utføre dataflytanalyser på er å sette opp dataflyt-ligninger for hver enkelt node av kontrollflytgrafen og løse ligningene ved å gjentatt kalkulere resultatet (utmatningen) av innmatningen lokalt i hver enkelt node inntil hele systemet stabiliseres, d.v.s. inntil det når et fikspunkt. Den generelle tilnærmelsen ble utviklet av Gary Kildall, mens han underviste ved Naval Postgraduate School.


== Referanser ==


== Litteratur ==
Aho, Sethi & Ullman: Compilers - Principles, Techniques, and Tools Addison-Wesley Publishing Company 1986.
Sol Invictus (album)

Sol Invictus (latin for «den ubeseirede sol») er det syvende studioalbumet til Faith No More og ble utgitt 19. mai 2015. Albumet ble utgitt på bandets eget plateselskap, Reclamation Recordings. Albumet lå to uker på VG-lista hvor den debuterte på andreplass.


== Mottakelse ==
Albumet fikk generelt positiv mottakelse blant plateanmeldere. Metacritics aggregerte score ble satt til 79 av 100 basert på 25 anmeldere. Dan Weiss i musikkmagasinet Spin gav albumet en score på fire av ti. Av Morten Nilsen i VG fikk albumet terningkast fire. Torgrim Øyre i Dagbladet gav det terningkast fem. Rolling Stone regnet det som nummer 2 av de 20 beste metal-albumene i 2015.


== Sporliste ==


== Besetning ==


=== Faith No More ===
Mike Patton – vokal
Jon Hudson – gitar
Billy Gould – bass
Roddy Bottum – keyboard
Mike Bordin – trommer


=== Produksjon ===
Billy Gould – produsent
Matt Wallace – lydmiksing
Maor Appelbaum – mastering
Martin Kvamme – coverdesign


== Referanser ==


== Eksterne lenker ==
(en) Sol Invictus på Discogs 
(en) Sol Invictus på MusicBrainz 
(en) Sol Invictus på AllMusic Offisielle musikkvideoer på Ipecacs kanal på YouTube
«Sunny Side Up»
«Cone Of Shame»
«Separation Anxiety»
NM på skøyter, enkeltdistanser for kvinner junior

NM på skøyter, enkeltdistanser for kvinner junior var et norgesmesterskap i hurtigløp på skøyter som ble arrangert årlig i perioden 1989 – 2005. 
Det ble arrangert ett mesterskapsløp på hver av distansene 500 meter, 1 000 meter, 1 500 meter og 3 000 meter. I starten av enkeltdistansemesterskapets periode fra 1989 til og med 1995 var det kun ett 500 metersløp. I perioden 1996 til og med 2005 var det løperen med beste sammenlagte tid av to 500-metersløp som ble mester på distansen.


== Medaljevinnere ==


=== 500 meter ===


=== 1 000 meter ===


=== 1 500 meter ===


=== 3 000 meter ===


== Referanser ==


== Litteratur ==
WSSSA-Skøytenytt (2005). «NM enkeltdistanser, kvinner junior (1989–2005)».  I Eng, Trond; Teigen, Magne. Norske Mesterskap på skøyter 1894–2005 (3. utgave utg.). Askim/Veggli. s. 186–191. 


== Eksterne lenker ==
Teigen, Magne; Eriksen, Roar. «Kvinner, Junior – Enkeltdistanser» (PDF). Norges Skøyteforbund / Statistikkgruppa. s. 12–14. Arkivert fra originalen (.pdf) 18. april 2017. Besøkt 26. august 2017.
Leucothoe acanthopus

Leucothoe acanthopus er en av omtrent 140 arter av slekten Leucothoe som er en av fem slekter av krepsdyr innenfor Leucothoidae-familien, som er direkte plassert (incertae sedis) i den relativt store og artsrike underordenen Gammaridea av amfipoder. Gruppens arter er alle bentiske bunndyr. Artene har små øyne, til forskjell fra gruppen Hyperiidea hvor artene har større øyne og er frittsvevende planktoniske.
Arten er funnet i Suezkanalen og ved Dahlak i Rødehavet.


== Gruppens taksonomi ==
Gruppen har, i likhet med hele Gammaridea-ordenen, gjennomgått en betydelig revisjon av sin systematiske plassering og sammensetning. Taksonomien til krepsdyrene er generelt komplisert og usikker. En moderne oppdatering av systematikken gis nedenfor i lys av 2013-revisjonen med basis i  WoRMS-databasen.

Rekke: Krepsdyr (Crustacea) - 67 000 arter
Klasse storkreps (Malacostraca) - + 25 000 arter Latreille, 1802
Underklasse Eumalacostraca Grobben, 1892
Overorden Peracarida Calman, 1904
Orden amfipoder (Amphipoda) - 9 000 arter, 1 900 i ferskvann Latreille, 1816
Underorden Gammaridea - 4 overfamilier, 59 familier Latreille, 1802
Incertae sedis
Familie Leucothoidae  Dana, 1852
Slekt Leucothoe  Leach, 1814 (Leucothoella  Schellenberg, 1928)
Leucothoe acanthopus Schellenberg, 1928


== Referanser ==


== Eksterne lenker ==
(en) Leucothoe acanthopus – oversikt og omtale av artene i WORMS-databasen 
(en) Leucothoe acanthopus i Global Biodiversity Information Facility